ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพังงา ที่ 1/2563 เรื่อง แก้ไขประกาศโครงการจัดรูปที่ดินเพื่อพัฒนาพื้นที่บริเวณบ้านหานบัว ตำบลโคกกลอย อำเภอตะกั่วทุ่ง จังหวัดพังงา
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพังงา
ที่ ๑/๒๕๖๓
เรื่อง แก้ไขประกาศโครงการจัดรูปที่ดินเพื่อพัฒนาพื้นที่บริเวณบ้านหานบัว
ตำบลโคกกลอย
อำเภอตะกั่วทุ่ง
จังหวัดพังงา[๑]
 

ตามที่ได้ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพังงา
เรื่อง การให้ความเห็นชอบโครงการจัดรูปที่ดินเพื่อพัฒนาพื้นที่บริเวณบ้านหานบัว
ตำบลโคกกลอย อำเภอตะกั่วทุ่ง จังหวัดพังงา เมื่อวันที่ ๓๐ มีนาคม ๒๕๖๑ นั้น
เนื่องจากมีผู้ขอถอนตัวออกจากโครงการ จำนวน ๓ ราย
และการรังวัดทำแผนที่แสดงเขตโครงการจัดรูปที่ดินฯ กรมโยธาธิการและผังเมืองร่วมกับองค์การบริหารส่วนตำบลโคกกลอย จึงขอเสนอเปลี่ยนแปลงรายการ
(พื้นที่ดำเนินการ) อาศัยอำนาจตามมาตรา ๔๙ แห่งพระราชบัญญัติจัดรูปที่ดินเพื่อพัฒนาพื้นที่
พ.ศ. ๒๕๔๗ กำหนดว่า ถ้าผู้ดำเนินโครงการจัดรูปที่ดินประสงค์จะแก้ไขเปลี่ยนแปลงรายการในโครงการหรือวิธีดำเนินการในโครงการจัดรูปที่ดินที่ได้รับความเห็นชอบแล้ว
ให้ยื่นคำขอพร้อมทั้งแผนผังโครงการหรือวิธีการที่จะแก้ไขเปลี่ยนแปลงต่อคณะกรรมการส่วนจังหวัดเพื่อพิจารณาให้ความเห็นชอบ

ทั้งนี้
กรมโยธาธิการและผังเมือง ร่วมกับองค์การบริหารส่วนตำบลโคกกลอย ได้พิจารณาปรับลดขนาดพื้นที่จากเดิม
ขนาดพื้นที่ประมาณ ๓๐๑ ไร่ ๑ งาน ๓.๗๗ ตารางวา เป็นขนาดพื้นที่ประมาณ ๒๙๓ ไร่ ๒ งาน
๒๗.๖ ตารางวา ตามแผนที่แสดงเขตโครงการจัดรูปที่ดินเพื่อพัฒนาพื้นที่บริเวณบ้านหานบัว
ตำบลโคกกลอย อำเภอตะกั่วทุ่ง จังหวัดพังงา ท้ายประกาศนี้

คณะกรรมการจัดรูปที่ดินเพื่อพัฒนาพื้นที่ส่วนจังหวัดพังงา
ได้พิจารณาและมีมติเห็นชอบโครงการจัดรูปที่ดินเพื่อพัฒนาพื้นที่บริเวณบ้านหานบัว ตำบลโคกกลอย
อำเภอตะกั่วทุ่ง จังหวัดพังงา เมื่อวันที่ ๑๗ กุมภาพันธ์ ๒๕๖๓

จึงประกาศมาเพื่อทราบทั่วกัน


ประกาศ ณ
วันที่ ๕ มีนาคม พ.ศ. ๒๕๖๓
จำเริญ
ทิพญพงศ์ธาดา
ผู้ว่าราชการจังหวัดพังงา
ประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดพังงา
[เอกสารแนบท้าย]

๑.
แผนที่แสดงเขตโครงการจัดรูปที่ดินเพื่อพัฒนาพื้นที่บริเวณบ้านหานบัว ตำบลโคกกลอย
อำเภอตะกั่วทุ่ง จังหวัดพังงา

(ดูข้อมูลจากภาพกฎหมาย)






ชญานิศ/ธนบดี/จัดทำ
๑๔
สิงหาคม ๒๕๖๓

สุภาทิพย์/ตรวจ
๒๔
สิงหาคม ๒๕๖๓

[๑] ราชกิจจานุเบกษา
เล่ม ๑๓๗/ตอนพิเศษ ๑๓๙ ง/หน้า ๒๐/๑๓ มิถุนายน ๒๕๖๓